laion/Wikipedia-Exotic huggingface dataset:
ბოლოკარკაზი

ბოლოკარკაზი (Pernis apivorus), მტაცებელი ფრინველი შავარდნისნაირთა რიგისა. სიგრძე 60 სმ. აქვს გრძელი ფრთები და ბოლო. გავრცელებულია ევროპაში, კავკასიაში, მცირე და წინა აზიაში, ირანში, ციმბირში, აფრიკაში. საქართველოში გვხვდება მიმოფრენისას. იკვებება მწერებითა და მათი მატლებით, ზოგჯერ ბაყაყებით, გველებით, პატარა ფრინველებითა და მღრღნელებით. ქართული საბჭოთა ენციკლოპედია, ტ. 2, თბ., 1977. — გვ. 455.
ქვედა ნასაკირალი

ქვედა ნასაკირალი, ნასაკირალი — დაბა საქართველოში, გურიის მხარის ოზურგეთის მუნიციპალიტეტში. მდებარეობს ნასაკირალის სერზე, მდინარე სუფსის ხეობაში, ზღვის დონიდან 140 მ. ოზურგეთიდან 10 კმ. დაბაში არის საჯარო სკოლა,, საბავშვო ბაღი, საექიმო პუნქტი, მეჩეთი. არსებობს გადმოცემა, რომ ამ ადგილებში მოიპოვებოდა კირი. აქედან წარმოსდგა სახელწოდება ნასაკირალი. განთქმული იყო ნასაკირალის ძელქვის ტყე, რომელსაც გურული ფირალები აფარებდნენ თავს გურიის აჯანყების დროს XX საუკუნის დასაწყისში. ამ დროს ნასაკირალის ტერიტორია დვაბზუს სასოფლო საზოგადოებაში შედიოდა. 1929 წელს გაიჩეხა ტყეები, გაშენდა ქარსაფარი ზოლი, მოეწყო ჩაის საბჭოთა მეურნეობა. ნასაკირალის ტყის ნაწილი მოექცა დვაბზუს სასოფლო საბჭოს დაქვემდებარებაში, ნაწილი სოფელ ნასაკირალის სახელით ძიმითის საბჭოში, ხოლო ქვედა ნასაკირალი შეუერთდა სოფელ მელექედურს. მეურნეობის დაარსებიდანვე დასახლება მულტიეთნიკური გახდა, ცხოვრობდნენ პოლონელები, ჩინელები, გერმანელები, უკრაინელები, სულ 14 სხვადასხვა ეროვნების წარმომადგენელი. აშენდა საავადმყოფო, კულტურის სახლი, სანატორიუმი, სკოლა. 1945 წელს აიგო კირის ქარხანა. 1956 წლისთვის მეურნეობა ფლობდა 495 ჰექტარ ჩაის, 116 ჰექტარ ტუნგისა და 7 ჰექტარ ციტრუსების პლანტაციას. 1958 წელს აშენდა ადმინისტრაციული შენობა, მოეწყო მოედანი, სადაც დაიდგა სტალინის ძეგლი. 1969 წელს სოფელში დასახლდნენ სტიქიით დაზარალებულები შუახევის, ხულოსა და ჩოხატაურის რაიონებიდან, სულ 265 ოჯახი. დასახლება კომპაქტური გახდა. 1971 წელს სოფელში არსებული რვაწლიანი სკოლა გადაკეთდა საშუალო სკოლად. მოქმედებდა 50 საწოლიანი საავადმყოფო. 1976 წლის 11 თებერვალს ქვედა ნასაკირალი გამოეყო მელექედურს და დაბის სტატუსი მიენიჭა. 1990-იანი წლების დასაწყისში ნასაკირალში აგრეთვე დასახლდა შუა აზიაში მცხოვრები მაჰმადიანი მესხების რამდენიმე ოჯახი. ნასაკირალი ნასაკირალის ბრძოლა ქართული საბჭოთა ენციკლოპედია, ტ. 10, თბ., 1986. — გვ. 509. რუსიძე ო., „იზრდება და მშვენდება დაბა ნასაკირალი“ // ლენინის დროშა : გაზეთი, 1979, № 31-32, გვ. 3. ნასაკირალი სიუჟეტი ნასაკირალის შესახებ ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ საქართველოს სატელეფონო კოდები — „სილქნეტი“. დაარქივებულია ორიგინალიდან — 2016-03-06. ციტირების თარიღი: 2011-08-14. ↑ საქართველოს საფოსტო ინდექსები — „საქართველოს ფოსტა“ ↑ საგანმანათლებლო დაწესებულებების კატალოგი[მკვდარი ბმული]
ნიგოითი

ნიგოითი — სოფელი გურიის მხარის ლანჩხუთის მუნიციპალიტეტში, თემის ცენტრი (სოფლები: ნიგოითი, ქვიანი, ჩოლაბარგი, ჭყონაგორა, ჯაპანა, ჯიხეთის მონასტერი). მდებარეობს გურიის დაბლობზე, ლანჩხუთიდან 6 კმ. სოფელში არის რკინიგზის სადგური სამტრედია-მახინჯაურის ხაზზე, გადის საერთაშორისო მნიშვნელობის გზა საქართველოს საავტომობილო მაგისტრალი ს12. სოფელში არის საჯარო სკოლა. ასევე ფუნქციონირებს საზოგადოებრივი ცენტრი. იოჰან გიულდენშტედტი იხსენიებს ნიკოსდიდის სახელით. სოფელი თავად მაჭუტაძეების საკუთრებას წარმოადგენდა და სამაჭუტაძეოში შედიოდა. სოფელში იდგა მაჭუტაძეების ციხე, რომელიც 1820 წლის აჯანყების დროს დაანგრიეს. 1854 წელს ყირიმის ომის დროს სოფელში გაიმართა ნიგოითის ბრძოლა, რომელშიც რუსეთის იმპერიის ჯარმა დაამარცხა ოსმალეთის იმპერიის ჯარი. 1870-იან წლებში სოფელში შენდებოდა ახალი ქვის ეკლესია, რომელსაც ფუნქციურად უნდა შეეცვალა ძველი პატარა ტაძარი. ამ დროს სოფელში 180 კომლი ცხოვრობდა. 1872 წელს სოფელში გაიხსნა ორკლასიანი სკოლა. 1875 წელს სკოლაში სწავლობდა 112 მოსწავლე. სოფელში ცხოვრობდა 221 დროებით-ვალდებული გლეხი და მემამულე მაჭუტაძეები. 1895 წლის იანვარში ნიგოითს სტუმრობდა მარჯორი უორდროპი. მას დიმიტრი მაჭუტაძის მეუღლე ჰანა ტარსი მასპინძლობდა. 1902 წლის მაისში სოფელში მოხდა გლეხთა შეიარაღებული გამოსვლა. გლეხები სტიქიურად გამოვიდნენ თავადი მაჭუტაძეების საძოვრებზე დავის გამო. გამოსვლაში მონაწილეობდა ნიგოითის სკოლის მასწავლებელი გრიგოლ ურატაძე. 1912 წელს სოფელში გაიხსნა საკრედიტო ამხანაგობა, რომელშიც 2000 ადამიანი იყო გაწევრებული. სოფელში დგას განვითარებული შუა საუკუნეების ეკლესია და შუა საუკუნეების სამრეკლო. ტაძარი სავარაუდოდ XIV საუკუნის შუა წლების უნდა ყოფილიყო. წმინდა გიორგის ეკლესია დგას პატარა ბაქანზე, ავლია ქვის გალავანი. შესასვლელი დატანებულია ქვის სამრეკლოს ქვეშ. ეკლესია მაღალი კვადრატული შენობაა, უგუმბათო, დახურული ყავრით. აღმოსავლეთ ფასადზე შემონახულია ლომთან მებრძოლი მამაკაცის ბარელიეფი და წარწერა. გალავანი დასავლეთიდან ეკვრის ეკლესიას და ხუთ მსხვილ ტლანქ სვეტს ეყრდნობა. გალერეა ეკლესიიდან გამოყოფილია კარიბჭით. ეკლესიის კედლები დაფარულია ჭრელი მხატვრობითა და დაზიანებული ფრესკებით. იქვე მდებარეობდა ნიგოითის ციხე და თავად დავით მაჭუტაძის სასახლე. იოსებ დოლიძე — აბრეშუმის ტექნოლოგი ქართული საბჭოთა ენციკლოპედია, ტ. 7, თბ., 1984. — გვ. 412. ბაქრაძე, დ ., „არქეოლოგიური მოგზაურობა გურიასა და აჭარაში“, თბილისი: საბჭოთა აჭარა, 1987. — გვ. 210-213. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ საგანმანათლებლო დაწესებულებების კატალოგი. დაარქივებულია ორიგინალიდან — 2012-10-06. ციტირების თარიღი: 2012-06-14. ↑ გიულდენშტედტის მოგზაურობა საქართველოში, ტ. I, თბ.: საქართველოს სსრ მეცნიერებათა აკადემია, 1962. — გვ. 311-317. ↑ დროების კორესპონდენცია // დროება : გაზეთი, 21 მარტი, 1875, № 34, გვ. 2. ↑ გაზეთი ალიონი N33 2018 წ. გვ. 7 ↑ Кавказский календарь на 1914 год ↑ ენვერ გოგუაძე, „გურიანას ქუეყანა“ — ბათუმი, „ალიონი“ 2001 ↑ Кавказский календарь на 1910 год ↑ Кавказский календарь на 1912 год
ქვიანი

ქვიანი — სოფელი საქართველოში, გურიის მხარის ლანჩხუთის მუნიციპალიტეტში, ნიგოითის თემში (სოფლები: ნიგოითი, ქვიანი, ჩოლაბარგი, ჭყონაგორა, ჯაპანა, ჯიხეთის მონასტერი). მდებარეობს გურიის დაბლობზე, ზღვის დონიდან 45 მ., ლანჩხუთიდან 10 კმ. სოფელში არის რკინიგზის ბაქანი სამტრედია-მახინჯაურის ხაზზე, ასევე გადის საქართველოს საავტომობილო მაგისტრალი ს12. სოფელში არის საჯარო სკოლა და საბავშვო ბაღი. სოფელში შემორჩენილია „ნასაყდრის“ არქეოლოგიური კომპლექსი XIX საუკუნეში სოფელში იდგა წმინდა გიორგის ეკლესია. 1908 წელს სოფელში გაიხსნა ბიბლიოთეკა, რომლის დირექტორი იყო თეოფანე კალანდარიშვილი. 1908 წლის მონაცემებით სოფლის მოსახლეობას შეადგენდნენ მეგრელები. სოფელში დაიბადნენ: დავით ართმელაძე (1865-1938) — გენერალი ქართული საბჭოთა ენციკლოპედია, ტ. 10, თბ., 1986. — გვ. 520. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑  კულტურული მემკვიდრეობის პორტალი, № 8994 ↑ ე. გვენეტაძე, გ. გაგუა „საჯავახოს მხარე“ „პარალელი“ N5, გვ. 222 — თბილისი, 2013 წ. ISSN 0235-8417 ↑ ქ შ წ კ გ საზოგადოების პროსოპოგრაფიული ბაზა ↑ Кавказский календарь на 1910 год ↑ Кавказский календарь на 1912 год
ჩოლაბარგი

ჩოლაბარგი — სოფელი საქართველოში, გურიის მხარის ლანჩხუთის მუნიციპალიტეტში, ნიგოითის თემში (სოფლები: ნიგოითი, ქვიანი, ჩოლაბარგი, ჭყონაგორა, ჯაპანა, ჯიხეთის მონასტერი). მდებარეობს გურიის ქედის ჩრდილოეთ კალთის ძირას, ზღვის დონიდან 80 მ, ლანჩხუთიდან 7 კმ., ნიგოითის რკინიგზის სადგურიდან 0,3 კმ. სოფელში გადის საერთაშორისო მნიშვნელობის გზა, საქართველოს საავტომობილო მაგისტრალი ს12. სოფელში არის საჯარო სკოლა. სოფელში დაიბადა ქართველი გრაფიკოსი ანტონ გოგიაშვილი. ქართული საბჭოთა ენციკლოპედია, ტ. 11, თბ., 1987. — გვ. 146. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ Кавказский календарь на 1910 год ↑ Кавказский календарь на 1912 год
ჭყონაგორა

ჭყონაგორა — სოფელი საქართველოში, გურიის მხარის ლანჩხუთის მუნიციპალიტეტში, ნიგოითის თემში (სოფლები: ნიგოითი, ქვიანი, ჩოლაბარგი, ჭყონაგორა, ჯაპანა, ჯიხეთის მონასტერი). მდებარეობს გურიის ქედის ჩრდილოეთ კალთის ძირას, ზღვის დონიდან 50 მ, ლანჩხუთიდან 9 კმ., ნიგოითიდან 2 კმ. სოფელში გადის საერთაშორისო მნიშვნელობის გზა საქართველოს საავტომობილო მაგისტრალი ს12. 1917 წელს სოფელში გაიხსნა ბიბლიოთეკა-სამკითხველო. ქართული საბჭოთა ენციკლოპედია, ტ. 11, თბ., 1987. — გვ. 409. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ ქ შ წ კ გ საზოგადოების პროსოპოგრაფიული ბაზა ↑ Кавказский календарь на 1910 год ↑ Кавказский календарь на 1912 год
ჯაპანა

ჯაპანა — სოფელი საქართველოში, გურიის მხარის ლანჩხუთის მუნიციპალიტეტში, ნიგოითის თემში (სოფლები: ნიგოითი, ქვიანი, ჩოლაბარგი, ჭყონაგორა, ჯაპანა, ჯიხეთის მონასტერი). მდებარეობს გურიის ქედის ჩრდილოეთ კალთის ძირას, ზღვის დონიდან 50 მ. ქალაქ ლანჩხუთიდან დაშორებულია 12 კილომეტრით. სოფელში არის რკინიგზის სადგური სამტრედია-მახინჯაურის ხაზზე, გადის საერთაშორისო მნიშვნელობის გზა, საქართველოს საავტომობილო მაგისტრალი ს12. ასევე გადის შიდასახელმწიფოებრივი მნიშვნელობის გზა ჯაპანა-აბაშა. სოფლის ტერიტორიაზე არის სამი ტბა: ჯაპანის ტბა, დიდი ნარიონალი და მცირე ნარიონალი. სოფელში შემორჩენილია ქართული ხუროთმოძღვრების ძეგლი – შუა საუკუნეების ციხე. ციხე მდებარეობს კლდოვან ბორცვზე. ყველაზე მაღალ ადგილას აღმართულია ციხის ციტადელი, რომელსაც გარს ერტყმის ბურჯებითა და კოშკებით გამაგრებული გალავანი. კედლები ნაგებია „ფარდაგულად“ – ქვით, აგურითა და ბათქაშის ხსნარით. ციხის მახლობლად დიდი ნასოფლარია, სადაც შემორჩენილია 3 ეკლესიის ნაშთი, მათ შორის ერთია „პატარა ჯიხეთად“ წოდებული ეკლესია. საბჭოთა პერიოდში, 1934 წელს სოფელში მოეწყო თევზის მეურნეობა 140 ჰექტარ ფართობზე. ტბორები წყალს იღებდა მდინარე რიონისა და ხევისწყლისგან. მისი მწარმოებლურობა 70-80 ტონას შეადგენდა. ქართული საბჭოთა ენციკლოპედია, ტ. 11, თბ., 1987. — გვ. 541. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ საქართველოს კულტურული მემკვიდრეობის პორტალი. დაარქივებულია ორიგინალიდან — 2019-09-28. ციტირების თარიღი: 2019-09-28. ↑ Кавказский календарь на 1910 год ↑ Кавказский календарь на 1912 год ↑ ღლონტი გ., ცერცვაძე გ., „გურიის რეგიონის აგრარული სექტორის ეკონომიკა“ გვ. 97 — თბილისი, 2014, ISBN 978-9941-10-913-3
ვიქტორ ნოზაძე

ვიქტორ ნოზაძე (დ. 17 სექტემბერი, 1893, სოფ. წირქვალი, ახლანდ. ჭიათურის მუნიციპალიტეტი — გ. 1975, საფრანგეთი; დაკრძალულია ლევილში) — ქართველი ემიგრანტი, პოლიტიკური მოღვაწე, ჟურნალისტი, რუსთველოლოგი. ვიქტორ ნოზაძე დაიბადა ზემო იმერეთის სოფელ წირქვალში. სწავლა დაიწყო საჩხერის ორკლასიან სასწავლებელში, რის შემდეგაც განაგრძო ჭიათურის სამოქალაქო სასწავლებელში. 1913 წელს ოქროს მედალზე დაამთავრა ქუთაისის გიმნაზია და სასწავლებლად წავიდა მოსკოვის უნივერსიტეტში. 1917 წელს თებერვლის რევოლუციის შემდეგ საქართველოში ჩამოვიდა, სოციალ-დემოკრატებმა ქუთაისში მიავლინეს, სადაც ხელმძღვანელობდა პარტიულ პრესას. 1919 წლის ბოლოს საქართველოს დემოკრატიული რესპუბლიკის მთავრობამ ნოზაძე 70 ახალგაზრდასთან ერთად უცხოეთში გააგზავნა სწავლის გასაგრძელებლად. ჯერ ლონდონში იყო, შემდეგ ბერლინში, უნივერსიტეტის დამთავრების შემდეგ კი, 1928 წლიდან პარიზში დასახლდა. პარიზში მან ჟურნალისტური მოღვაწეობა წამოიწყო და ხელი მოჰკიდა დიდფორმატიანი ლიტერატურულ-მეცნიერული და პოლიტიკური ჟურნალ „კავკასიონის“ გამოცემას. გარდაცვალებამდე იყო ამ ჟურნალის გამომცემელი, რედაქტორი, კორექტორი, ავტორ-თანამშრომელი, ამწყობი და ექსპედიტორი. ვიქტორ ნოზაძე სხვადასხვა დროს ცხოვრობდა სამხრეთ ამერიკასა და ესპანეთში, შემდეგ ისევ პარიზში დაბრუნდა და ლევილში დასახლდა ძმის, გიორგი ნოზაძის ოჯახთან ერთად. მეორე მსოფლიო ომის შემდეგ სერიოზულად დაინტერესდა რუსთაველის პოემით და შექმნა რუსთველოლოგიური ნაშრომების სერია. ვიქტორ ნოზაძის შრომებს საბჭოთა ხელისუფლება არ აღიარებდა, მისი წიგნები საქართველოში არალეგალურად აღწევდა და ფოტოასლებით გამრავლებული ვრცელდებოდა. გარდაიცვალა 82 წლის ასაკში, დაკრძალულია საფრანგეთში, ლევილის სასაფლაოზე. „ვეფხისტყაოსნის ფერთამეტყველება“ (1953, ბუენოს-აირესი), „ვეფხისტყაოსნის ვარსკვლავთმეტყველება“ (1957, სანტიაგო დე ჩილე), „ვეფხისტყაოსნის მზისმეტყველება“ (1959, სანტიაგო დე ჩილე), „ვეფხისტყაოსნის საზოგადოებათმეტყველება“ (1959, სანტიაგო დე ჩილე), „ვეფხისტყაოსნის ღმრთისმეტყველება“ (1963, პარიზი), „ვეფხისტყაოსნის მიჯნურთმეტყველება“ (1975, პარიზი) გურამ შარაძე, „უცხოეთის ცის ქვეშ“, თბილისი, გამომცემლობა „მერანი“, 1991. ვიქტორ ნოზაძე – ფოტოები საიტზე „ბურუსი“. ვიქტორ ნოზაძე, „ვეფხისტყაოსნის ღმრთისმეტყველება“. სრული ტექსტი ივ. ჯავახიშვილის სახ. თბილისის სახელმწიფო უნივერსიტეტის საიტზე.
ბოლობეჭედა

ბოლობეჭედა (ლათ. Circus) — მტაცებელი ფრინველების გვარი ქორისნაირთა რიგისა. გვარში დღემდე მოღწეული 15 ან 16 და ორი გადაშენებული სახეობაა. მათი სხეულის სიგრძეა 41-60 სმ. გავრცელებულნი არიან თითქმის მთელ მსოფლიოში. საქართველოში გვხვდება მინდვრის, მდელოს, ველისა და ჭაობის ბოლობეჭდები. აპრილ-მაისში დებენ 2-6 კვერცხს. კრუხობენ 30 დღემდე. ყველა ბოლობეჭედა (ჭაობის ბოლობეჭედას გარდა) სასარგებლოა — სპობს მწერებსა და მღრღნელებს. ქართული საბჭოთა ენციკლოპედია, ტ. 2, თბ., 1977. — გვ. 455. Биологический энциклопедический словарь /Под ред. М. С. Гилярова. — 2-е изд., исправл. — М.: Большая российская энциклопедия, 1995. ↑ ბოლობეჭედა (TSN 175429). ინტეგრაციული ტაქსონომიის საინფორმაციო სისტემა.
ლედ ზეპელინის კონცერტები ერლს კორტში

1975 წელს ლედ ზეპელინმა გამართა კონცერტი ინგლისში. ერლს კორტის საგამოფენო დარბაზში, რომელიც ხშირად ქცეულა ცნობილი კონცერტების გამართვის ადგილად. საკონცერტო გამოსვლები დაიწყო 17 მაისს და დასრულდა 25 მაისს. ამ კონცერტების მსვლელობისას შოუებს დაესწრო 85,000 ადამიანი. ერლს კორტის კონცერტების შემდეგ დაუგეგმავი პაუზა ჩამოვარდა, რადგან რობერტ პლანტი ავარიაში მოყვა და მას აღარ შეეძლო ჯგუფთან ერთად გამოსულიყო. შემდეგი ტურნე მხოლოდ 1977 წელს შედგა და ეს იყო ჩრდილო ამერიკული ტურნე. ერლს კორტში შესრულებული რამდენიმე სიმღერა (Going to California, That's the Way, Bron-Yr-Aur Stomp, In My Time of Dying, Trampled Under Foot, Stairway to Heaven) შევიდა ლედ ზეპელინის DVD კრებულში Led Zeppelin. ერლს კორტის კონცერტებზე ჯგუფმა შეასრულა თავისი თითქმის ყველა ცნობილი სიმღერა: Rock and Roll (პეიჯი, პლანტი, ჯოუნსი, ბონემი) Sick Again (პეიჯი, პლანტი) Over the Hills and Far Away (პეიჯი, პლანტი) In My Time of Dying (პეიჯი, პლანტი, ჯოუნსი, ბონემი) The Song Remains the Same (პეიჯი, პეიჯი) The Rain Song (პეიჯი, პეიჯი) Kashmir (ბონემი, პეიჯი, პლანტი) No Quarter (პეიჯი, პლანტი, ჯოუნსი) Tangerine (პეიჯი) Going to California (პეიჯი, პლანტი) That's the Way (პეიჯი, პლანტი) Bron-Yr-Aur Stomp (პეიჯი, პლანტი, ჯოუნსი) Trampled Under Foot (პეიჯი, პლანტი, ჯოუნსი) Moby Dick (ბონემი, ჯოუნსი, პეიჯი) Dazed and Confused (პეიჯი) Stairway to Heaven (პეიჯი, პლანტი) ბისზე: Whole Lotta Love (ბონემი, დიქსონი, ჯოუნსი, პეიჯი, პლანტი) Black Dog (პეიჯი, პლანტი, ჯოუნსი) შესრულდა 25 მაისს: Heartbreaker (ბონემი, პეიჯი, პლანტი) Communication Breakdown (ბონემი, ჯოუნსი, პეიჯი) ჯგუფის ოფიციალური საკონცერტო გამოსვლები ჯგუფის საკონცერტო სეტლისტები earlscourt programme.html Led Zeppelin Earls Court Programme, 1975[მკვდარი ბმული] View in Google Earth
სტეფანე და 3G

სტეფანე და 3G (3G ან სამი გოგო) — 2009 წელს საქართველოს ევროვიზიის შიდა შესარჩევი კონკურსისთვის ჩამოყალიბებული ჯგუფი. მას მოსკოვში 2009 წელს ევროვიზიის სიმღერის კონკურსზე უნდა წარედგინა საქართველო, სიმღერით „We Don't Wanna Put In“.
შონ კომბსი

შონ ჯონ კომბსი, უფრო მეტად ცნობილი ფსევდონიმით Diddy (დ. 4 ნოემბერი, 1969) — ამერიკელი პროდიუსერი, რეპერი, მსახიობი, მამაკაცის ტანსაცმლის დიზაინერი და მოცეკვავე. მას მიღებული აქვს სამი გრემის და ორი MTV-ს მუსიკალური ვიდეოდაჯილდოვების პრიზი. მისმა შემუშავებულმა ჩაცმულობის დიზაინმა მიიღო პრიზი ამერიკის მოდის დიზაინერების ყრილობაზე. წინა წლებში იგი ცნობილი იყო Puff Daddy-სა და P. Diddy-ს სახელით. 2005 წლის აგვისტოში მისი ოფიციალური სასცენო სახელი გახდა Diddy. ამჟამად ახალ ზელანდიასა და გაერთიანებულ სამეფოში იგი კვლავ არის ცნობილი P. Diddy-ს სახელით, იმ მიზეზით, რომ ინგლისში მოცეკვავე რიჩარდ დირლავი გამოდის Diddy-ს სახელით. შონის ბიზნესი მოიცავს შემდეგ სფეროებს: ხმისჩამწერ ფირმას Bad Boy Records, ჩაცმულობის ხაზს Sean John, კინოკომპანიას Sean by Sean Combs და ორ რესტორანს. იგი აგრეთვე იყო MTV-ს გადაცემა Making the Band-ის პროდიუსერი. პარალელურად, კომბსი აგრეთვე არის ბროდვეის თეატრის მსახიობი. კომბსი არის ერთ-ერთი ყველაზე მდიდარი ჰიპ-ჰოპის შემსრულებელი. მისი ქონება 2006 წლის მონაცემებით შეფასებულია 346 მილიონ აშშ დოლარად. ფილმში „Notorious“ (2009), რომელიც The Notorious B.I.G.-ის ცხოვრებაზეა, იგი განასახიერა მსახიობმა დერეკ ლუკმა. მთავარი სტატია: შონ კომბსის დისკოგრაფია. სოლო ალბომები No Way Out (1997) Forever (1999) The Saga Continues... (2001) We Invented the Remix Vol. 1 (2002) Press Play (2006) Last Train to Paris (2010) MMM (2014) The Love Album: Off the Grid (2023) შეგიძლიათ იხილოთ მედიაფაილები თემაზე „შონ კომბსი“ ვიკისაწყობში. Diddy.com Bad Boy Online დაარქივებული 2008-06-02 საიტზე Wayback Machine. ↑ Traugh 2010, p. 13. sfn error: no target: CITEREFTraugh2010 (help) ↑ 1999 Duty Captain's Report(January 17, 2001) CourtTV. Archived from the original on 2008-02-09. Accessed 2006-08-23.
My Chemical Romance

My Chemical Romance — ამერიკული როკ-ჯგუფი ჯერსიდან (ნიუ ჯერსი), რომელიც ჩამოყალიბდა 2001 წელს. ჯგუფის წევრები არიან - ჯერარდ უეი, რეი ტორო, მაიკი უეი, ფრენკ იერო და ბობ ბრაიარი დაარსების შემდეგ ჯგუფმა ლეიბლზე Eyeball Records გამოსცა პირველი ალბომი I Brought You My Bullets, You Brought Me Your Love (2002) ლეიბლთან Reprise Records ხელშეკრულების დადების შემდეგ გამოიცა ჯგუფის შემდეგი დისკი Three Cheers for Sweet Revenge (2004) ამის შემდეგ 2006 წელს გამოვიდა მესამე ალბომი The Black Parade, რომელმაც საბოლოოდ შეიყვანა ჯგუფი მსოფლიოს მასშტაბით ყველაზე წარმატებული და პოპულარული ჯგუფების სიაში. ამჟამად ჯგუფი მუშაობს მეოთხე ალბომზე,რომელიც სავარაუდოდ 2009 წლის აგვისტოსათვის იქნება მზად. შუალედში ჯგუფმა ქავერ ვერსია და ახალი ვიდეო ბობ დილანის სიმღერაზე Desolation Row, რომელიც ასევე წარმატებული აღმოჩნდა და უფრო მკვეთრად გაუსვა ხაზი ჯგუფის კომერციულ წარმატებას. ოფიციალური საიტი
ლედ ზეპელინის 1972 წლის ავსტრალიური ტურნე

1972 წელს ინგლისურმა როკ ჯგუფმა ლედ ზეპელინმა, მოაწყო ავსტრალიური ტურნე. კონცერტები ჩატარდა ავსტრალიასა და ახალ ზელანდიაში. ტურნე დაიწყო 1972 წლის 16 თებერვალს და დასრულდა 29 თებერვალს. სანამ ავსტრალიური ტურნირი დაიწყებოდა 14 თებერვალს ჯგუფმა კონცერტი გამართა სინგაპურში. ჯგუფმა 27 თებერვალს კონცერტი გამართა სიდნეიში და იქ შესრულებული სიმღერა Immigrant Song შევიდა ჯგუფის 2003 წელს გამოცემულ ფილმ Led Zeppelin -ში. ავსტრალიაში ჯგუფის ბოლო კონცერტი გაიმართა 29 თებერვალს ბრისბენში. Immigrant Song (პეიჯი, პლანტი) Heartbreaker (ბონემი, პეიჯი, პლანტი) Black Dog (პეიჯი, პლანტი, ჯოუნსი) Since I've Been Loving You (პეიჯი, პლანტი, ჯოუნსი) Stairway to Heaven (პეიჯი, პლანტი) Going to California (პეიჯი, პლანტი) That's the Way (პეიჯი, პლანტი) Tangerine (პეიჯი) Bron-Yr-Aur Stomp (პეიჯი, პლანტი, ჯოუნსი) Dazed and Confused (პეიჯი) What Is and What Should Never Be (პეიჯი, პლანტი) Rock and Roll (პეიჯი, პეიჯი, ჯოუნსი, ბონემი) Moby Dick (ბონემი) Whole Lotta Love (ბონემი, დიქსონი, ჯოუნსი, პეიჯი, პლანტი) 16/02/1972 Subiaco Oval - პერტი, ავსტრალია 19/02/1972 Memorial Drive - ადელაიდა, ავსტრალია 20/02/1972 Kooyong Stadium - მელბურნი, ავსტრალია 24/02/1972 Western Springs Stadium - Auckland, ოკლენდი, ახალი ზელანდია 27/02/1972 Sydney Showground - სიდნეი, ავსტრალია 29/02/1972 ბრისბენის ფესტივალი - ბრისბენი, ავსტრალია ჯგუფის ოფიციალური საკონცერტო გამოსვლები ჯგუფის საკონცერტო სეტლისტები
შონ კომბსის დისკოგრაფია

ამ გვერდზე წარმოდგენილია შონ კომბსის დისკოგრაფია.
Bad Boy Records

Bad Boy Records (თავდაპირველად Bad Boy Entertainment) — ამერიკული ხმისჩამწერი ლეიბლი, დაარსებული შონ კომბსის მიერ, 1993 წელს. დღეს ეს ლეიბლი ექვემდებარება კომპანიას Sony Music Entertainment. ლეიბლზე გამოცემულ ჩანაწერებს ავრცელებს კომპანია Sony Music Entertainment. ↑ Interview with Mark Pitts. HitQuarters (24 Apr 2006). ციტირების თარიღი: 10 Dec 2010. ↑ Bad Boy’s Good Man - March 2004
ვალერიან გიორგაძე

ვალერიან გიორგაძე (დ. 1893, ქუთაისი — გ. 22 აგვისტო, 1938) — ქართველი სამხედრო მოღვაწე, კომდივი. 1913 წელს დაამთავრა ალექსეევსკის სამხედრო სასწავლებელი და მიიღო ოფიცრის ჩინი. მონაწილეობდა პირველ მსოფლიო ომში, მსახურობდა ციმბირის 1-ელ გამნაღმველთა ბატალიონში, სადაც მიიღო შტაბს-კაპიტნის ჩინი. 1917 წლის თებერვლის რევოლუციის შემდეგ იგი აირჩიეს ბატალიონის კომიტეტის თავმჯდომარედ. 1918 წელს გაწევრიანდა წითელ არმიაში და მონაწილეობდა რუსეთის სამოქალაქო ომში. სამოქალაქო ომის შემდეგ მსახურობდა პასუხისმგებელ პოზიციებზე ჯარში. 1921-1923 წლებში იყო საქართველოს სსრ სამხედრო და სამხედრო-საგანმანათლებლო დაწესებულებების აპარატის უფროსი. სკკპ(ბ) წევრი 1922 წლიდან, 1923 წლის თებერვლიდან 1924 წლის ნოემბრამდე — ამიერკავკასიის ფედერაციის სპეცდანიშნულების რაზმის (ЧОН) უფროსი. 1924 წელს საქართველოში ამბოხების ჩახშობის წევრი. 1924 წლის ოქტომბრიდან — კავკასიური წითელი ფირმის არმიის (ККА) ხელმძღვანელი. 1928-1931 წლებში იყო მე-2 ქართული მსროლელი დივიზიის მეთაური, 1934 წლიდან საქართველოს სსრ თავდაცვის, ავიაციისა და ქიმიური მშენებლობის ხელშემწყობი საზოგადოების (ОСОАВИАХИМ) თავმჯდომარე. 1936 წელს მიენიჭა კომდივის ჩინი. დაჯილდოებულია საქართველოს სსრ-ის შრომის წითელი დროშის ორდენით (1931). დააპატიმრეს 1937 წლის 20 ივნისს საბჭოთა რეპრესიების პერიოდში. სსრკ უზენაესი სასამართლოს სამხედრო კოლეგიის მიერ, 1938 წლის 22 აგვისტოს მიესაჯა დახვრეტა ანტისაბჭოთა მოძრაობაში მონაწილეობის ბრალდებით. სასჯელი იმავე დღეს განხორციელდა. 1957 წლის 30 მაისს, სამხედრო კოლეგიის მიერ რეაბილიტირებულ იქნა სიკვდილის შემდეგ. ვალერიან გიორგაძე — ბიოგრაფიული ლექსიკონი, NPLG.GOV.GE Георгадзе Валериан Павлович — Расстрелянное поколение, 1937god.info (რუსული)
ლედ ზეპელინის 1972 წლის ჩრდილო ამერიკული ტურნე

ლედ ზეპელინის ჩრდილო ამერიკული ტურნე დაიწყო 1972 წლის 27 მაისს და დასრულდა 28 ივნისს. ვიდრე ამერიკის კონტინენტზე გაიმართებოდა კონცერტები ორი კონცერტი გაიმართა ევროპაში ბელგიასა და ნიდერლანდებში. ამერიკაში გამართული კონცერტებიდან ერთი შესრულდა კანადის ქალაქ მონრეალში. ჯგუფის აშშ-ში გამართული ტურნედან ბოლო კონცერტი ჩატარდა არიზონას ქალაქ ტუსონი-ში. ჩრდილო ამერიკული ტურნეზე სეტლისტის ნაწილი შევიდა ლედ ზეპელინის 2003 წლის ალბომ How the West Was Won-ში. კონცერტებზე სრულდებოდა ნაწილი სიმღერებისა ალბომიდან Houses of the Holy. LA Drone (პეიჯი, ჯოუნსი) Immigrant Song (პეიჯი, პლანტი) Heartbreaker (ბონემი, პეიჯი, პლანტი) Black Dog (პეიჯი, პლანტი, ჯოუნსი) Over the Hills and Far Away (პეიჯი, პლანტი) Since I've Been Loving You (პეიჯი, პლანტი, ჯოუნსი) Stairway to Heaven (პეიჯი, პლანტი) Going to California (პეიჯი, პლანტი) That's the Way (პეიჯი, პლანტი) Tangerine (პეიჯი) Bron-Yr-Aur Stomp (პეიჯი, პლანტი, ჯოუნსი) Dazed and Confused (პეიჯი) What Is and What Should Never Be (პეიჯი, პლანტი) Dancing Days (პეიჯი, პლანტი) Moby Dick (ბონემი) Whole Lotta Love (Bonham, დიქსონი, ჯოუნსი, პეიჯი, პლანტი) ბისზე: Rock and Roll (პეიჯი, პლანტი, ჯოუნსი, ბონემი) Thank You (პეიჯი, პლანტი) The Ocean (ბონემი, ჯოუნსი, პეიჯი, პლანტი) Communication Breakdown (ბონემი, ჯოუნსი, პეიჯი) Bring It On Home (დიქსონი, პეიჯი, პლანტი) 27/05/1972 R.A.I. - ამსტერდამი, ნიდერლანდები 28/05/1972 Vorst Nationaal - ბრიუსელი, ბელგია 06/06/1972 Cobo Hall - დეტროიტი 07/06/1972 Montreal Forum - მონრეალი 08/06/1972 Boston Garden - ბოსტონი 09/06/1972 Coliseum - გრინსბორო 10/06/1972 Buffalo Memorial Auditorium - ბუფალო 11/06/1972 Civic Center - ბალტიმორი 13/06/1972 The Spectrum - ფილადელფია 14/06/1972 Nassau Coliseum - Uniondale, NY 15/06/1972 Nassau Coliseum - Uniondale, NY 17/06/1972 Memorial Coliseum - პორტლენდი 18/06/1972 Seattle Center Coliseum - სიეტლი 19/06/1972 Seattle Center Coliseum - სიეტლი 21/06/1972 Denver Coliseum - დენვერი 22/06/1972 Swing Auditorium - სან-ბერნარდინო 23/06/1972 San Diego Sports Arena - სან-დიეგო 25/06/1972 The Forum - Inglewood, CA 27/06/1972 Long Beach Arena - ლონგ-ბიჩი 28/06/1972 Tucson Community Center - ტუსონი ჯგუფის ოფიციალური საკონცერტო გამოსვლები ჯგუფის საკონცერტო სეტლისტები